A Bizottság 97/49/EK irányelve
(1997. július 29.)
a vadon élő madarak védelméről szóló 79/409/EGK tanácsi irányelv módosításáról
AZ EURÓPAI KÖZÖSSÉGEK BIZOTTSÁGA,
tekintettel az Európai Közösséget létrehozó szerződésre,
tekintettel a legutóbb Ausztria, Finnország és Svédország csatlakozási okmánya által módosított, a vadon élő madarak védelméről szóló, 1979. április 2-i 79/409/EGK tanácsi irányelvre [1] és különösen annak 15. cikkére,
mivel a 79/409/EGK irányelv I. mellékletét módosítani célszerű a Phalacrocorax carbo sinensis madáralfaj helyzetére vonatkozó legújabb információk alapján, és különösen annak a ténynek az ismeretében, hogy ez az alfaj kedvező védelmi helyzetbe került;
mivel az ezen irányelvben előírt intézkedések összhangban állnak a 79/409/EGK irányelv alapján létrehozott, a tudományos és műszaki fejlődéshez történő hozzáigazítással foglalkozó bizottság véleményével,
ELFOGADTA EZT AZ IRÁNYELVET:
1. cikk
A 79/409/EGK irányelv I. mellékletének helyébe ezen irányelv melléklete lép.
2. cikk
A tagállamok hatályba léptetik azokat a törvényi, rendeleti és közigazgatási rendelkezéseket, amelyek szükségesek ahhoz, hogy ennek az irányelvnek legkésőbb 1998. szeptember 30-ig megfeleljenek. Erről haladéktalanul tájékoztatják a Bizottságot.
Amikor a tagállamok elfogadják ezeket a rendelkezéseket, azokban hivatkozni kell erre az irányelvre, vagy azokhoz hivatalos kihirdetésük alkalmával ilyen hivatkozást kell fűzni. A hivatkozás módját a tagállamok határozzák meg.
3. cikk
Ez az irányelv az Európai Közösségek Hivatalos Lapjában való kihirdetését követő 20. napon lép hatályba.
4. cikk
Ennek az irányelvnek a tagállamok a címzettjei.
Kelt Brüsszelben, 1997. július 29-én.